**Hlavným cieľom pri zápise je zistiť, či dieťa:**

* pozná údaje o sebe (rodine, adresu, svoj vek),
* pozná naspamäť detskú pesničku alebo básničku,
* správne vyslovuje všetky hlásky, vie vysloviť krátke slovo samostatne po hláskach,
* vie sa vyjadrovať plynule aj v zložitejších vetách,
* vie kresliť pevné a neroztrasené línie, nakresliť postavu so všetkými základnými znakmi
* (hlava, krk, trup, končatiny atď. – teda postava by mala byť anatomicky správne rozložená),
* vie spočítať predmety do päť a počítať predmety do 10,
* pozná základné geometrické tvary – štvorec, obdĺžnik, kruh, trojuholník,
* pozná základné odtiene farebného spektra (červená, zelená, žltá, oranžová, fialová, atď.),
* vie sa orientovať v priestore, vie, kde je vpredu, vzadu, hore, dole, vpravo, vľavo,
* pozná domáce zvieratá a voľne žijúce zvieratá.

**Čo by mal ešte vedieť** **budúci prvák:**

* samostatne sa obliecť a obuť, pozapínať si gombíky a zaviazať šnúrky na obuvi,
* samostatne sa najesť, samostatne sa obslúžiť na WC, umyť si ruky, spláchnuť a pod.,
* vystrihnúť jednoduchý tvar podľa predkreslenej čiary,
* mal by vydržať pri hre alebo inej činnosti 15-20 minút,
* mal by vedieť dokončiť začatú prácu alebo hru, nezačínať neustále niečo nové, neodbiehať,
* mal by si zvykať na nové prostredie a osoby bez väčších problémov (neplače, neskrýva sa za rodičov, neuteká),
* nemal by sa strániť spoločnosti ďalších detí, nemal by byť medzi nimi bojazlivý a plačlivý,
* nemal by byť agresívny, spory s deťmi by mal dokázať riešiť väčšinou bez bitky, hádky, vzdorovitosti,
* v jeho správaní by sa nemali prejavovať zlozvyky, ako napríklad: cmúľanie prstov, ohrýzanie nechtov, časté pokašliavanie, žmurkanie,
* mal by ovládať prejavy slušného správania (pozdraviť, odzdraviť a pod.).